section_heading: Komponente
paragraph_text: Protetičke komponente za proteze gornjih ekstremiteta odgovorne su za orijentaciju završne komponenete (protetička šaka ili kuka) u prostoru oko korisnika proteze. Glavna zadaća završne komponente je da pokuša reproducirati fiziološki hvat šake. Vrsta protetičke komponente ovisit će od razini amputacije, pa tako imamo: protetički zglob ramena i dio za interskapulotorakalnu amputaciju (za intraskapulotorakalnu amputaciju, i egzartikulaciju ramena), protetički zglob lakta (za transhumeralnu amputaciju, i sve razine amputacija proksimalno od zgloba lakta), protetički ručni zglob (za transradijalnu amputaciju, i sve razine amputacija proksimalno od rulnog zgloba), i završna komponenta (protetička šaka ili kuka).